Odense Valgmenighed

Foredrag med Ingrid Ank
2026-04-14 19:00 (Europe/Copenhagen)
Lær at skændes: Åndsfrihed som modsvar til polarisering

Tidspunkt

Torsdag den 14. april 2026 kl. 19:00

Ingrid Ank (foto: Frida Gregersen)
Leder af Grundtvig-Akademiet hos Grundtvigsk Forum

Adgang inkl. forfriskning: Kr. 40,- pr. person

Det er ikke nemt at give andre mennesker frihed og taletid. Især ikke når man ikke kan lide dem. Og især ikke på en ny teknologis præmisser. Alligevel lærer historien os, at frihed må forsvares med frihed. Og at friheden skal udleves i samtaler og verbale sammenstød.
I disse år lyder en politisk appel om demokratisk dannelse. Og demokratisk dannelse handler ikke kun om at blive en god demokrat, men også om at kunne give frihed til andre – herunder til demokratiets kritikere eller til mennesker, man aldrig kommer til at dele værdier med. Med dette foredrag besøger vi nogle af grundtankerne i den danske tradition for åndsfrihed – navnlig hos Hal Koch og Grundtvig – og sætter dem ind i en nutidig diskussion af demokrati og polarisering.
Foredraget munder ud i en række dilemmaer, hvor DU bliver udfordret til at tage stilling.
Ingrid Ank er leder af Grundtvig-Akademiet hos Grundtvigsk Forum og formand for Foreningen Åndsfrihed. Forfatter til en række bøger og artikler om åndsfrihed, dannelse og demokrati.
